陳嘉慧領悟真諦：做咗人阿媽就知！
2024年05月11日 21:31
東網電視
更多新聞短片
無綫小花陳嘉慧（Erica）於今年3月榮升媽咪，面對成為人母後的首個母親節，她坦言今年格外感觸：「終於到我做媽咪，有人幫我慶祝，依家又會明白多啲媽咪嘅感受，更加識得去體諒佢，媽咪真係好偉大，所有媽咪都好值得尊敬，終於明白『等你做咗人阿媽就知㗎喇』呢句說話嘅意思。」5月除了是母親節，亦是Erica的生日，她笑言交給另一半安排慶祝活動，並以媽咪口脗說：「其實都冇所謂，生完BB之後覺得萬大事最重要係BB健康開心就得，每日望住BB真係會不知不覺咁會心微笑。」
BB女現時已兩個月大，Erica大讚女兒乖巧，非常喜歡睡覺，加上她有位神隊友老公幫手，減輕了她的負擔：「我懷疑我老公嘅鼻鼾聲夠大，所以BB瞓覺時好乖，唔會扭計，感受到有人喺隔籬陪住佢，好有安全感。」然而作為新手父母，Erica坦言仍處於學習及摸索階段，不時有烏龍事發生：「初時BB每隔3個鐘要飲一次奶，我哋要捱眼瞓，我有次叫老公幫我打開個奶樽蓋，佢瞓到矇矇矓矓，竟然扭開咗個奶樽想餵BB飲，好多呢啲搞笑嘢。」